text: Quale apud Ausonios veteri certamen in aeuo
  Roscius ingenti cum Cicerone fuit,
  Cm pater orchestrae gestus digitosq́ loquaces
  Opposuit tanti viribus eloquii:
  Aut louis vt magni quatientes sidera nutus,
  Et caput, & sacri verticis omne decus
  Maeonidae pugnans cum maiestate Camaenae
  Phidiacum Graios cernere fecit ebur:
  Omnia sic doctas quibus implet Horatius aures
  Vaeniadae nobis exhibuere manus:
  Sic Romana fides caelo est aequata Batauo:
  Respondet numeris linea quaequae suis.
  Viueret  vtinam regum Tyrrhena propago,
  Ferret vt hic etiam praemia digna labor:
  Tu quoque, Flacce, tuis deberes versibus illum
  Dicere, qui versus monstrat in aere tuos.
  Quicquid de Thressa legitur testudine, credo,
  Ex quo etiam surdis scit tua Musa loqui.
  
  H. Grotius.